CELEX: C2005/057/48
Language: hu
Date: 2005-03-05 00:00:00
Title: T-471/04. sz. ügy: Georgios Karatzoglou által az Európai Újjáépítési Ügynökség ellen 2004. december 6-án benyújtott kereset

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/28
            
         Georgios Karatzoglou által az Európai Újjáépítési Ügynökség ellen 2004. december 6-án benyújtott kereset
   (T-471/04. sz. ügy)
   (2005/C 57/48)
   Az eljárás nyelve: angol
   Georgios Karatzoglou, lakóhelye: Ioannina (Görögország), képviseli: S. A. Pappas, ügyvéd, 2004. december 6-án keresetet nyújtott be az Európai Közösségek Elsőfokú Bíróságához az Európai Újjáépítési Ügynökség ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a felperes panaszának hallgatólagos elutasítását és következésképpen szerződésének megszüntetését;
            
         
               —
            
            
               kötelezze az Ügynökséget az eljárás költségeinek viselésére.
            
         Jogalapok és fontosabb érvek:
   A felperest az Európai Közösségek egyéb alkalmazottai alkalmazási feltételeinek 2. cikke (a) pontja alapján ideiglenes alkalmazottként vette fel az alperes. Szerződését 2003. május 7-én határozatlan időre meghosszabbították. A felperes vitatja szerződésének ezt követő, az alkalmazási feltételek 47. cikkének (2) bekezdése alapján történt megszüntetését.
   Keresetének alátámasztására a felperes a munkaszerződés megszüntetésének hiányos indoklására hivatkozik. A felperes szerint az alperes kötelezte magát, hogy csak létszámleépítés vagy tevékenységének megszüntetése esetén szünteti meg a szerződést. A felperes állítása szerint egyik eset sem állt fenn, és arra még csak nem is hivatkoztak. A felperes ezen kívül arra hivatkozik, hogy megsértették jogos feltevését és az alkalmazási feltételek 47. cikkét, valamint hatáskörrel való visszaélés történt. A felperes végül a gondos ügyintézés elvének megsértésére is hivatkozik, mivel szerinte a létszámleépítés feltételezett szükségességét a helytelen vezetés idézte elő.